Baybay dagiti Kosmonauta

Ti Baybay dagiti Kosmonauta, sagpaminsan pay a kamali a nailetra iti Baybay Kosmonauta, ket maysa idi a naisingasing a nagan ti baybay a kas parte ti Akin-abagatan a Taaw, daytoy ket mabirukan idiay Aplaya Prinsipe Olav ken Daga Enderby, Antartika, iti pagbaetan ti agarup a 30°D ken 50°D.Ti Polinia ti Baybay dagiti Kosmonauta Daytoy ket addaanto iti kalawa iti 699,000 km².  Daytoy ket beddenganto babaen dagiti dua a singasing manipud iti burador ti Gunglo ti Internasional a Hidrograpiko ti 2002 (IHO), ti Baybay Kooperasion iti daya, ken ti Baybay Riiser-Larsen iti laud.

Ti Baybay dagiti Kosmonauta ket nanagana idi 1962 babaen ti Ekspedision ti Antartiko ti Sobiet a kas pammadayaw kadagiti immuna a kosmonauta iti lubong ken ti panagrugi ti minaneho ti tao a panagsukisok iti limbang. Immuna a nagparang ti nagan a kas singasing ti Rusia iti IHO iti burador ti IHO ti 2002.  Daytoy a burador ket saan idi a naaprobaran babaen ti IHO (wenno iti ania man a gunglo), ken ti dokumento ti IHOti 1953 ket isu ti agtultuloy a matungtungpal.  Dagiti mangidadaulo a turay ti heograpia ken dagiti atlas ket saanda nga agus-usar iti nagan, mairaman ti maika-10 nga edision ti World Atlas ti 2014 ti National Geographic Society manipud iti Estados Unidos ken ti maika-12 nga edision ti Times Atlas of the World ti 2014 ti Britaniko. Ngem inus-usar daytoy dagiti mapa ti estado ti Rusia.

Ti danum ditoy ket gangani a mayelo iti amin a paset ti tawen ken kaaduan a naabbongan babaen ti yelo.http://www.lighthouse-foundation.org/index.php?id=152&L=1 Idi baetan ti 1973 ken 1986, adda met dagiti nadumaduma a Polinia a napasamak kadagitoy a danum, a ti dagup a narikpan a polinia ti Kosmonauta ket nakaala iti kadakkelna iti Hulio 25, 1980, ken addaan daytoy iti kalawa iti nawaya a danum iti gangani a 137,700 km2. Daytoy a polinia ket nagpaut kadagiti adu a lawas sakbay a naawan idi Agosto 16, 1980.http://onlinelibrary.wiley.com/doi/10.1029/JC092iC03p02819/abstract

 Dagiti nagibasaran 

Kategoria:Dagiti baybay ti Akin-abagatan a Taaw
Kategoria:Rehion ti Antartiko